open-index/open-wikipedia-markdown huggingface dataset:
Ηλίας Γεωργοπαπαδάκος

Ο **Ηλίας Γεωργοπαπαδάκος** (1895-1927) ήταν αρτοποιός, αρχειομαρξιστής και συνδικαλιστής, ο οποίος δολοφονήθηκε από μέλη του ΚΚΕ τον Δεκέμβριο του 1927 λόγω ανταγωνισμών στο συνδικαλιστικό κίνημα του Πειραιά. Για το θάνατό του κατηγορήθηκε εκτός των άλλων και ο Νίκος Ζαχαριάδης.

## Βίος
Ο Ηλίας Γεωργοπαπαδάκος γεννήθηκε στη Μάνη και εγκαταστάθηκε σε νεαρή ηλικία στον Πειραιά, όπου εργάστηκε ως αρτεργάτης, και τελικά άνοιξε δικό του φούρνο. Αναμείχθηκε ενεργά στο συνδικαλιστικό κίνημα της εποχής και εκλέχθηκε πρόεδρος του Σωματείου Αρτοποιών Πειραιώς. 

Ο Γεωργοπαπαδάκος αποτελούσε έναν από τους ελάχιστους αρχειομαρξιστές που κατάφεραν να αναδειχθούν σε σημαντικές συνδικαλιστικές θέσεις, καθώς το κίνημα κυρίως προσείλκυε νεαρούς φοιτητές και διανοούμενους. Διακρίθηκε ιδιαίτερα στην γενική απεργία του Αυγούστου του 1923, και η δράση του εκεί τον έκανε ευρύτερα γνωστό στον Πειραιά.

Η επιρροή του Γεωργοπαπαδάκου και η προσπάθειά του να καθιερώσει και να εξαπλώσει την παρουσία των αρχειομαρξιστών σε εργατικές οργανώσεις τον κατέστησαν εχθρό του ΚΚΕ. Τον Δεκέμβριο του 1927, σε σύγκρουση μελών του ΚΚΕ με αρχειομαρξιστές έξω από τα γραφεία του Ριζοσπάστη στην Πλατεία Αγίων Θεοδώρων, για την διεκδίκηση μιας βιβλιοθήκης με σοσιαλιστικά βιβλία που οι άνθρωποι του Ριζοσπάστη είχαν αποσπάσει από τους αρχειομαρξιστές, ο Γεωργοπαπαδάκος δολοφονήθηκε με μαχαίρι «φαλτσέτα». Συνελήφθησαν επί τόπου τα μέλη του ΚΚΕ Δ. Σακαρέλος, Δ. Φαρδής και Τζ. Φλαράκος, οι οποίοι καταδικάστηκαν τον Ιανουάριο του 1928 από το κακουργιοδικείο Λειβαδιάς σε πολυετείς καθείρξεις.

Η Ασφάλεια επίσης απήγγειλε κατηγορία για τη δολοφονία και στον Νίκο Ζαχαριάδη. 

Ο Ζαχαριάδης συνελήφθη στις αρχές του 1928 και προφυλακίστηκε για αυτή την δολοφονία, αλλά πολύ γρήγορα κατάφερε να δραπετεύσει (καταδικάστηκε ερήμην σε πολυετή κάθειρξη). Όταν συνελήφθη ξανά το 1936 (μετά την επιβολή της δικτατορίας του Μεταξά) η καταδίκη για την δολοφονία Γεωργοπαπαδάκου αποτέλεσε μία από τις ερήμην δικαστικές αποφάσεις που χρησιμοποιήθηκαν για τον άμεσο εγκλεισμό του.

## Πηγές
# Κώστας Γκριτζώνας «Κόκκινοι δραπέτες 1920-1944», Εκδόσεις Γλάρος, Αθήνα 1985
# Κώστας Καστρίτης «Η Ιστορία του μπολσεβικισμού-τροτσκισμού στην Ελλάδα», μέρος πέμπτο, Εκδ. Εργατική Πρωτοπορεία 
# Πολύδωρος Δανιηλίδης «Ο Πολύδωρος θυμάται», Ιστορικές Εκδόσεις, Αθήνα 1990

## Παραπομπές


Κατηγορία:Έλληνες συνδικαλιστές
Κατηγορία:Αρχειομαρξισμός
Κατηγορία:Πολιτικές δολοφονίες
Πολυσυντροφικότητα

thumb|Το δημοφιλέστερο σχέδιο σημαίας υπερηφάνειας της Πολυσυντροφικότητας, από τον Τζίμ Έβανς το 1995.|εναλλ.=Το δημοφιλέστερο σχέδιο σημαίας υπερηφάνειας της Πολυσυντροφικότητας, από τον Τζίμ Έβανς το 1995. Τρείς οριζόντιες γραμμές. Από πάνω προς τα κάτω: Μπλέ, κόκκινη, μαύρη. Στην κόκκινη (μεσάια) γραμμή στο κέντρο της σημαίας βρίσκεται το ελληνικό γράμμα "π", αρχικό της λέξης "Πολυσυντροφικότητα".δεξιά|μικρογραφία|Η ατελείωτη καρδιά.

H **πολυσυντροφικότητα** είναι η πρακτική ή η επιθυμία για στενές σχέσεις με περισσότερα από ένα άτομα, με τη γνώση όλων των εταίρων. Η πολυσυντροφικότητα έχει περιγραφεί ως «συναινετική, ηθική, και υπεύθυνη μη-μονογαμία».

Οι άνθρωποι που ταυτίζονται ως πολυσυντροφικοί (polyamorous) απορρίπτουν την άποψη ότι η σεξουαλική και σχεσιακή αποκλειστικότητα είναι απαραίτητες για βαθιά αφοσιωμένες, μακροπρόθεσμες σχέσεις αγάπης. Αυτοί που είναι ανοικτοί ή συναισθηματικά κατάλληλοι για πολυσυντροφικότητα, μπορεί να ξεκινήσουν μια πολυγαμική σχέση όταν είναι μονό ή ήδη σε μια μονογαμική ή ελεύθερη σχέση.

Οι πολυσυντροφικες σχέσεις είναι ποικίλες, αντανακλώντας τις επιλογές και τις φιλοσοφίες των ατόμων που εμπλέκονται, αλλά με επαναλαμβανόμενα χαρακτηριστικά ή αξίες, όπως την αγάπη, την οικειότητα, την εντιμότητα, την ακεραιότητα, την ισότητα, την επικοινωνία και τη δέσμευση.

Σύγχυση δημιουργείται όταν η πολυσυντροφικότητα χρησιμοποιείται πλημμελώς με την ευρύτερη έννοια, ως γενικός όρος για διάφορες μορφές συναινετικά μη μονογαμικών, πολλαπλών σχέσεων με τους εταίρους (συμπεριλαμβανομένου του **polyamory**), ή συναινετικές μη αποκλειστικές σεξουαλικές ή ρομαντικές σχέσεις.

## Αναφορές

Κατηγορία:Διαπροσωπικές σχέσεις
Κατηγορία:Αγάπη
Κατηγορία:Σεξουαλικότητα και κοινωνία
Κατηγορία:Στενές σχέσεις
Κίρα Νάγκι

Η **Κίρα Νάγκι** (*[[ουγγρικά]] :Kira Nagy*), γεννημένη στη Βουδαπέστη στις 29 Δεκεμβρίου 1979, είναι πρώην αθλήτρια της αντισφαίρισης από την Ουγγαρία. Ήταν No. 96 στον κόσμο στις 19 Ιουλίου 2004. Σε όλη την καριέρα της έχει κερδίσει 122 τίτλους στο απλό και 96 στα διπλά.

Η Νάγκι κέρδισε 18 τίτλους απλού στο ITF Circui και 10 τίτλους διπλού. Κέρδισε το πρώτο της αγώνα WTA Tour το 2007 στο Παλέρμο. Αγωνίστηκε στο αμερικανικό όπεν του 2007, όπου αποκλείστηκε από τον πρώτο γύρο από τη Βένους Γουίλιαμς χάνοντας με 6-2, 6-1. Αποχώρησε από το επαγγελματικό τένις το 2014.

Αγωνίστηκε για την Ουγγαρία στο Φεντ καπ το 2002, 2004, 2006, και το 2007 κι έχει ρεκόρ 6 νίκες και 10 ήττες. Σαν Νεανίδα εκπροσώπησε την Ουγγαρία στο Πανευρωπαϊκό κύπελλο και στο "Continental Cup".

Συμμετείχε για την Ουγγαρία στους Ολυμπιακούς αγώνες του 2004 στην Αθήνα. Συμμετείχε μόνο στο διπλό με συμπαίκτρια την Πέτρα Μάντουλα όπου αποκλείστηκαν από τον πρώτο αγώνα.

## Παραπομπές


Κατηγορία:Ουγγαρέζες αθλήτριες της αντισφαίρισης
Τόρα Τόργκμπερσνταττερ

Η **Τόρα Τόργκμπερσνταττερ** (*Tora Torbergsdatter*, 1025 - μετά το 1066) ήταν βασίλισσα της Νορβηγίας ως δεύτερη σύζυγος του Χάραλντ Γ΄ της Νορβηγίας και μητέρα δυο Νορβηγών βασιλέων του Μάγκνους Β΄ της Νορβηγίας και του Όλαφ Γ΄ της Νορβηγίας ήταν επίσης πολύ πιθανό αλλά ανεπιβεβαίωτο ότι είχε διατελέσει βασίλισσα της Σουηδίας ή της Δανίας.
Γεννημένη στο Γκίσκε της Νορβηγίας, ανήκε στην πανίσχυρη οικογένεια ευγενών του Γκίσκε ήταν κόρη του Τόρμπεργκ Άρνεσσον και της Ραγκνχίλντ Έρλινγκσνταττερ, εγγονή από μητέρα του Έρλινγκ Σκζάλγκσον και ανιψιά των Φιν Άντερσον και Κάλβ Άρνεσον. Παντρεύτηκε τον Χάραλντ Χαράλντα της Νορβηγίας (1048) με τον οποίο απέκτησε τους δυο μελλοντικούς βασιλείς της Νορβηγίας, ο γάμος έγινε για πολιτικούς λόγους προκειμένου η βασιλική οικογένεια της Νορβηγίας να αποκτήσει την υποστήριξη της πανίσχυρης οικογένειας του Γκίσκε.

Ο Χάραλντ Χαράλντα είχε παντρευτεί στον πρώτο γάμο του την Ελισίβ του Κιέβου με την οποία είχε αποκτήσει πιθανότητα τις δυο μεγαλύτερες κόρες που καταγράφεται ότι είχε την Ινγκεγκέρδη της Νορβηγίας και τη Μαρία, δεν υπάρχουν περισσότερες καταγραφές για την παρουσία της Ελισίβ στη Νορβηγία μετά το διαζύγιο της, πιθανώς επέστρεψε στην πατρίδα της τη Ρωσία. Από τις δυο μεγαλύτερες κόρες του συζύγου της η Μαρία παντρεύτηκε τον ίδιο τον αδελφό της Τόρα Έιστιν Όρε.
Ο Χάραλντ επιτέθηκε στην Αγγλία όπου έπεσε σε μάχη κατά την περίοδο της Αγγλικής κατάκτησης (1066), η παράδοση αναφέρει ότι η πρώτη σύζυγος του μαζί με τις δυο κόρες τους ακολούθησαν τον Χάραλντ στην Αγγλία, η Μαρία πέθανε όταν άκουσε τα νέα για τον θάνατο του πατέρα της, η Ελισίβ με την άλλη της κόρη Ινγκεγκέρδη επέστρεψαν στη Νορβηγία με τον Νορβηγικό στόλο. Τα παλιότερα Σάγκας όμως καταγράφουν ότι ήταν η Τόρα και όχι η Ελισίβ η σύζυγος που συνόδευσε τον Χάραλντ στην Αγγλία, αυτό είναι το πιθανότερο επειδή ήταν ξαδέλφη του Θορφίν Σίγκουρντσον, κόμη των Ορκάδων.
Σύμφωνα με τον Αδάμ της Βρέμης η μητέρα του Όλαφ του Ειρηνικού όταν χήρεψε ξαναπαντρεύτηκε τον Σβεν Β΄ της Δανίας ή τον Χάκαν τον Ερυθρό αλλά οι φήμες είναι ανεπιβεβαίωτες, υπάρχουν επίσης κάποιες αναφορές οι οποίες λένε σαν πραγματική μητέρα του Όλαφ την Ελισίβ.

## Παραπομπές
 		


## Εξωτερικοί σύνδεσμοι

*Τόρα Τόργκμπερσνταττερ
*Τόρμπεργκ Άρνεσον
*Νορβηγικό λεξικό
*Στάφντρ
*Ελισίβ

Κατηγορία:Βασίλισσες της Νορβηγίας
Ίνγκεριτ της Δανίας

Η **Ίνγκεριτ της Δανίας** (11ος αιώνας, μετά το 1093) ήταν Δανή πριγκίπισσα. Έγινε βασίλισσα της Νορβηγίας λόγω του γάμου της με τον Όλαφ Γ΄ της Νορβηγίας.

## Βιογραφία
Η Ίνγκεριτ ήταν μια από τις πολλές κόρες και τα πολλά παιδιά του Σβεν Β΄ της Δανίας, αλλά είναι άγνωστο το όνομα της ερωμένης εκείνου, η οποία ήταν η μητέρα της.
Παντρεύτηκε τον Νορβηγό βασιλιά Όλαφ Γ΄ τον Ειρηνικό σαν αποτέλεσμα της συμμαχίας, που πραγματοποιήθηκε ανάμεσα στη Νορβηγία και τη Δανία. Σσύμφωνα με την ίδια συνθήκη η ετεροθαλής αδελφή του Όλαφ Γ΄, η Ινγκεγκέρδη της Νορβηγίας παντρεύτηκε τον Όλαφ Α΄ της Δανίας, ο οποίος ήταν αδελφός της Ίνγκεριτ.
Η Ίνγκεριτ ήταν επίσημα σύζυγος του Όλαφ Γ΄ και βασίλισσα, αλλά δεν καταγράφονται περισσότερες πληροφορίες σχετικά με τον ρόλο της ως βασίλισσα, ούτε αναφέρονται παιδιά. Μετά το τέλος του Όλαφ Γ΄ (1093), σύμφωνα με ανεπιβεβαίωτες πληροφορίες, μετακινήθηκε στο Σονγκ και παντρεύτηκε τη Σβεν του Άουρλαντ, με τον οποίο απέκτησε μια κόρη, τη Χάλκατλα. Μετά το τέλος του 2ου συζύγου της επέστρεψε στην ιδιωτική ζωή και δεν φαίνεται πουθενά να είχε κάποιον ενεργό πολιτικό ρόλο. 

## Παραπομπές


## Εξωτερικοί σύνδεσμοι
*Νορβηγικό Λεξικό
*Ίνγκεριτ Σβενσνταττερ 
*Όλαφ Χάραλντσον
*Ίνγκεριτ

Κατηγορία:Οίκος των Έστριντσεν
Κατηγορία:Βασίλισσες της Νορβηγίας
Σβεν Ντάβιντσον

Ο **Σβεν Ντάβινσον** (*[[λατινικό αλφάβητο]] : Sven Davidson*) γεννημένος στην 13  Ιουλίου 1928 , ήταν Σουηδός πρωταθλητής της αντισφαίρισης. Ήταν ο πρώτος Σουηδός που κέρδισε τίτλο Γκραντ σλαμ όταν κέρδισε το Γαλλικό πρωτάθλημα το 1957 νικώντας στον τελικό τον Χέρμπερτ Φλαμ.

Ο Ντάβινσον έφτασε επίσης στον τελικό του γαλλικού πρωταθλήματος τα 1955 και 1956. Το 1955 έχασε στον τελικό από τον Τόνι Τρέιμπερτ, και το 1956 από τον Λιου Χόουντ. Έφτασε επίσης στους ημιτελικούς του Γουίμπλεντον το 1957 όπου αποκλείστηκε από τον Λιου Χόουντ. Στο 1957 στο Παγκόσμιο πρωτάθλημα έχασε σε πέντε σετ στα ημιτελικά από τον Μαλ Άντερσον. Το 1958 συνεργάστηκε με τον Ούλφ Σμιντρ για να κερδίσει τον τίτλο στο διπλό του Γουίμπλεντον. Έπαιξε το τελευταίο του τουρνουά Γκραντ σλαμ στο Γουίμπλεντον το 1959.

Στο Πρωτάθλημα αντισφαίρισης Ανατολικής Μεσογείου ήταν στο απλό πρώτος το 1955 και το 1956 και δεύτερος το 1957 και 1958, στο διπλό ήταν πρώτος το 1955, 1956 και το 1957.

Ο Ντάβινσον έφτασε στο No 3 στον κόσμο. Έπαιξε για τη σουηδική ομάδα Davis Cup μεταξύ 1950 και 1960. Το 2007 εισήχθη στη Διεθνή αίθουσα Τένις της φήμης.

Ο Ντάβινσον ζούσε στην Αρκάρντια της Καλιφόρνιας από τη δεκαετία του 1970. Το 1981, σε ηλικία 52 ετών, υπέστη καρδιακή προσβολή ενώ έπαιζε τένις στο Λος Άντζελες. Πέθανε στην Αρκάντια στις 28 Μαΐου 2008 ως αποτέλεσμα επιπλοκών της πνευμονίας που είχε.

## Παραπομπές


Κατηγορία:Σουηδοί αθλητές της αντισφαίρισης
Κατηγορία:Νικητές Γαλλικού Όπεν
Α1 Κατηγορία υδατοσφαίρισης ανδρών 2017-2018

To πρωτάθλημα Α1 πόλο ανδρών της περιόδου 2017-18, είναι το 32ο στην ιστορία της Α1 κατηγορίας. Το πρωτάθλημα διεξάγεται σε δύο φάσεις με τη συμμετοχή δώδεκα ομάδων. Η πρώτη φάση είναι η κανονική περίοδος όπου οι ομάδες αγωνίζονται σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίζονται στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) στα πλέι άουτ για την αποφυγή του υποβιβασμού, ενώ οι ομάδες που θα καταλάβουν τις θέσεις 7 και 8 παραμένουν στην Α1 χωρίς περαιτέρω αγωνιστικές υποχρεώσεις. 
Πρωταθλητής αναδείχθηκε για 6η συνεχόμενη χρονιά και 32η στην ιστορία του, ο Ολυμπιακός Πειραιώς, επικρατώντας με 3-0 νίκες του Ν.Ο. Βουλιαγμένης στους τελικούς.  
Υποβιβάστηκαν στην Α2 Πανιώνιος και ΟΦΗ. 

## Κανονική περίοδος
### Βαθμολογία

### Αποτελέσματα

Άνευ αγώνα

## Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

### Προημιτελικοί

### Ημιτελικοί

### Θέσεις 5-6
Για τις θέσεις 5-6 έγινε ένας μονός αγώνας ανάμεσα σε Εθνικό και Απόλλων Σμύρνης στην έδρα του πρώτου. Ο Εθνικός κέρδισε και κατέκτησε την 5η θέση, ενώ ο Απόλλων κατετάγη 6ος.

### Τελικοί

#### Μικρός τελικός

#### Μεγάλος τελικός

## Πλέι άουτ
Στα πλέι άουτ μετείχαν οι τέσσερις τελευταίες ομάδες της βαθμολογίας μεταφέροντας τα αποτελέσματα της κανονικής περιόδου. Ο Πανιώνιος έχοντας απέναντι στο ΝΟ Χανίων το προβάδισμα με 1-0 νίκες απ' την κανονική περίοδο, δεν κατάφερε να το εκμεταλλευτεί, γνωρίζοντας 3 συνεχόμενες ήττες, με αποτέλεσμα να παραμείνει στην Α1 η ομάδα των Χανίων καθώς και το Παλαιό Φάληρο το οποίο προηγείτο με 2-0 νίκες επί του ΟΦΗ, πέτυχε άλλη μία και παρέμεινε στην Α1.
Ιωάννης της Έσσης-Μπράουμπαχ

O **Ιωάννης**, γερμ. Johann (17 Ιουνίου 1609 - 1 Απριλίου 1651) από τον Οίκο της Έσσης ήταν λάντγκραβος της Έσσης-Μπάουμπαχ και στρατηγός.

## Βιογραφία
Γεννήθηκε στο Ντάρμστατ και ήταν ο δευτερότοκος γιος του Λουδοβίκος Ε΄ λαντγκράβου της Έσσης-Ντάρμστατ και της Μαγδαληνής των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.

Το 1626 ο πατέρας του απεβίωσε: ο πρωτότοκος Γεώργιος Β΄ έλαβε το μεγαλύτερο μέρος της πατρικής κτήσης και ο Ιωάννης το Μπράουμπαχ. Ο νεότερος Φρειδερίκος ήταν καρδινάλιος.

Έγινε στρατηγός. Απεβίωσε το 1651 στο Εμς σε ηλικία 42 ετών.

## Οικογένεια
Νυμφεύτηκε το 1647 την Ιωαννέττα, κόρη του Ερνέστου κόμη του Ζάυν-Βίτγκενσταϊν-Σάυν. Δεν απέκτησαν απογόνους και η Ιωαννέτα έκανε έπειτα δεύτερο γάμο.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος της Έσσης
Ανατολή (εφημερίδα)

Η ***Ανατολή*** είναι καθημερινή εφημερίδα του Αγίου Νικολάου Κρήτης. Η εφημερίδα ιδρύθηκε από τον Μιχαήλ Ηλ. Κοζύρη την 25η Μαρτίου του 1932. Είναι μία από τις παλαιότερες εφημερίδες της Κρήτης, και η μόνη ημερήσια του νομού Λασιθίου. Ιδιοκτήτης της *Ανατολής* είναι η εταιρεία "Κοζύρη Καλλιόπη - Κοζύρης Μιχάλης Ο.Ε.Ε." και εκδότριά της η Πόπη Κοζύρη.

## Εξωτερικοί σύνδεσμοι
*Η ιστοσελίδα της εφημερίδας

Κατηγορία:Εφημερίδες στην ελληνική γλώσσα
Κουρτ Μπένκερτ

Ο **Κουρτ Μπένκερτ** (*[[λατινικό αλφάβητο]]: Curt Benckert*) (8 Αυγούστου 1887 - 28 Νοεμβρίου 1950), ήταν Σουηδός πρωταθλητής της αντισφαίρισης. Ήταν αθλητής του συλλόγου *KLTK, Στοκχόλμης*.

Ο Μπένκερτ έλαβε μέρος στους Ολυμπιακούς αγώνες του 1912 στη Στοκχόλμη εκπροσωπώντας τη Σουηδία. Στο απλό αποκλείστηκε στον πρώτο γύρο από τον Αυστριακό Άρθουρ Ζμπόρζιλ με 3-1. Στο διπλό αντρών με συμπαίκτη τον Βόλμαρ Μποστρόμ έφτασαν στα προημιτελικά όπου αποκλείστηκαν από τους Αυστριακούς Άρθουρ Ζμπόρζιλ και Φέλιξ Πέιπες όπου στη συνέχεια κατέκτησαν το ασημένιο μετάλλιο. Στο διπλό σε κλειστό γήπεδο με συμπαίκτη πάλι τον Βόλμαρ Μποστρόμ αποκλείστηκαν πάλι στα προημιτελικά από το Βρετανικό δίδυμο.

## Παραπομπές


Κατηγορία:Σουηδοί αθλητές της αντισφαίρισης
Φρειδερίκος της Έσσης-Ντάρμστατ (καρδινάλιος)

Ο **Φρειδερίκος** (γερμ. *Friedrich*, 28 Φεβρουαρίου 1616 - 19 Φεβρουαρίου 1682) από τον Οίκο της Έσσης ήταν καρδινάλιος στην Αυστρία.

## Βιογραφία
Γεννήθηκε στο Ντάρμστατ και ήταν ο τρίτος γιος τού Λουδοβίκου Ε΄ λαντγκράβου της Έσσης και της Μαγδαληνής των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου. 

Η οικογένειά του ήταν Λουθηρανή, όμως ο Φρειδερίκος στα 20 έτη του μεταστράφηκε στον Καθολικισμό και εισήλθε στο Τάγμα του Αγ. Ιωάννου της Ιερουσαλήμ (νυν "Τάγμα της Μάλτας") . Υπηρέτησε ως στρατιώτης δε διάφορες συγκρούσεις και έγινε ναύαρχος της Ισπανίας. Το 1647 έγινε *μέγας ηγούμενος* του Τάγματος του Αγ. Ιωάννου στη Γερμανία. Ταξίδεψε σε όλη την Ισπανία, τη Γερμανία και την Ιταλία.

Στη Ρώμη ετέθη στην υπηρεσία του πάπα Ιννοκεντίου Ι΄, που το 1652 τον αναβάθμισε σε καρδινάλιο. Όταν ο πάπας απεβίωσε το 1655, ο Φρειδερίκος συμμετείχε στον Σύλλογο των καρδιναλίων (Conclavium) για την εκλογή νέου πάπα . Ο καρδινάλιος Κάρλο των Μεδίκων τον έθεσε παπικό απεσταλμένο (legatus) στη Χριστίνα Βάσα της Σουηδίας, η οποία μεταστράφηκε στον Καθολικισμό, παραιτήθηκε από βασίλισσα και έφθασε στη Ρώμη το 1655. 

Το 1671 εκλέχθηκε επίσκοπος του Μπρεσλάου και ακολούθως διοικητής της πόλης, για έξι μήνες, το 1671. Απεβίωσε εκεί το 1682 σε ηλικία 66 ετών.

## Πρόγονοι

## Αναφορές & Υποσημειώσεις


Κατηγορία:Οίκος της Έσσης
Κατηγορία:Γερμανοί καρδινάλιοι
Κισελιόφσκ

thumb|150px|Σοβιετικό εθνόσημο του Κισελιόφσκ
Το **Κισελιόφσκ **() είναι μια πόλη στην Περιφέρεια Κεμέροβο στη Ρωσία, η οποία βρίσκεται στη ζώνη των προπόδων της Οροσειράς Σαλάιρ, στην πηγή του Ποταμού Αμπά, 193 χιλιόμετρα νότια του Κεμέροβο. Ο πληθυσμός ήταν 98.365 άτομα στην απογραφή του 2010, μειωμένος από τα 106.341 άτομα στην απογραφή του 2002 και τους 128.083 κατοίκους στην απογραφή του 1989.

## Διοικητικές και δημοτικής κατάστασης
Εντός του πλαισίου των διοικητικών διαιρέσεων, το Κισελιόφσκ μαζί με πέντε αγροτικές περιοχές ενσωματώνονται στην Πόλη υπό την Δικαιοδοσίας της Περιφέρειας του Κισελιόφσκ, διοικητική μονάδα με καθεστώς ίσο με αυτό των επαρχιών. Ως δημοτική διαίρεση, η Πόλη υπό την Δικαιοδοσίας της Περιφέρειας του Κισελιόφσκ έχει ενσωματωθεί ως **Αστικό Οκρούγκ Κισελιόφσκι**.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Κεμέροβο
Ουλφ Σμιντ

Ο **Ουλφ Σμιντ** (*[[λατινικό αλφάβητο]] : Ulf "Uffe" Christian Johan Schmidt*) γεννημένος στις 12 Ιουλίου 1934, είναι Σουηδός πρώην πρωταθλητής της αντισφαίρισης. Ήταν αθλητής του συλλόγου *ΑΙΚ Στοκχόλμης*.

Κέρδισε 14 ξεχωριστά πρωταθλήματα, μεταξύ των οποίων και το διεθνές Σουηδικό πρωτάθλημα στο Μπάσταντ το 1957 και το 1961. Στο Πρωτάθλημα αντισφαίρισης Ανατολικής Μεσογείου ήταν πρώτος το 1959 στο απλό και δεύτερος στο διπλό με συμπαίκτη τον Ζαν-Έρικ Λούντκβιστ.

Το 1958 με συμπαίκτη τον Σβεν Ντάβινσον κέρδισαν το διπλό του Γουίμπλεντον και ήταν οι πρώτοι Σουηδοί που νίκησαν σε διπλό τουρνουά Γκραντ σλαμ. Το 1958 έφτασε στα προημιτελικά του Αμερικανικού όπεν και στο πρωτάθλημα του Γουίμπλεντον έφτασε στους προημιτελικούς το 1956 και το 1957.

Ο Σμιντ κατατάχθηκε Νο 8 στον κόσμο για το 1958 από τον Lance Tingay του The Daily Telegraph (και το Νο. 10 το 1961. Έπαιξε 102 αγώνες κύπελλο Ντέιβις για τη Σουηδία την περίοδο 1955-1964, και κέρδισε 66 από αυτά.

## Παραπομπές


Κατηγορία:Σουηδοί αθλητές της αντισφαίρισης
Γεώργιος Γ΄ της Έσσης-Ίττερ

O **Γεώργιος Γ΄**, γερμ. Georg III (29 Σεπτεμβρίου 1632 - 19 Ιουλίου 1676) από τον Οίκο της Έσσης ήταν λάντγκραβος της Έσσης-Ίττερ.

## Βιογραφία
Γεννήθηκε στο Ντάρμστατ και ήταν ο δευτερότοκος γιος του Γεωργίου Β΄ της Έσσης-Ντάρμστατ και της Σοφίας-Ελεονώρας των Βέττιν, κόρης του Ιωάννη-Γεωργίου Α΄ εκλέκτορα της Σαξονίας.

Το 1661 απεβίωσε ο πατέρας του και ο πρωτότοκος Λουδοβίκος ΣΤ΄ έλαβε το μεγαλύτερο μέρος της πατρικής κτήσης, ενώ ο Γεώργιος Γ΄ το Ίττερ.

Απεβίωσε το 1676 στο Χοφ Λάουτερμπαχ (Βελ) σε ηλικία 44 ετών. Δεν είχε άρρην απόγονο, έτσι το Ίττερ επεστράφη στο Ντάρμστατ.

## Οικογένεια
Νυμφεύτηκε πρώτα το 1661 με τη Δωροθέα-Αυγούστα των Όλντενμπουρκ, κόρη του Ιωάννη-Χριστιανού δούκα του Σλέσβιχ-Χόλσταϊν-Σόντερμπουκ-Φράντσχαγκεν και απέκτησαν ένα θνησιγενές τέκνο.

Το 1662 απεβίωσε η Δωροθέα-Αυγούστα και ο Γεώργιος Γ΄ έκανε δεύτερο γάμο το 1667 με τη Τζουλιάνα-Αλεξανδρίνα, κόρη του Έμιχ ΙΓ΄ κόμη του Λάινινγκεν και είχε τέκνα:
* Ελεονόρα 1669-1714.
* Μαγδαληνή-Σίβυλλα 1671-1720.

## Πρόγονοι

## Παραπομπές


## Εξωτερικοί σύνδεσμοι
* 
* 

Κατηγορία:Γερμανοί ευγενείς
Μάρεν Άντε

H **Μάρεν Άντε** (γενν. 1976) είναι Γερμανίδα σκηνοθέτρια, σεναριογράφος και παραγωγός.

## Βιογραφία
Γεννήθηκε το 1976 στην Καρλσρούη και σπούδασε παραγωγή ταινιών, μέσα μαζικής ενημέρωσης και σκηνοθεσία στο Πανεπιστήμιο Τηλεόρασης και Κινηματογράφου του Μονάχου.

Ξεκίνησε τη σκηνοθεσία το 2000 γυρίζοντας ταινίες μικρού μήκους. To 2001 ίδρυσε μαζί με τη Γιανίνε Γιανκόβσκι την εταιρεία παραγωγής Komplizen Film.

H πρώτη ταινία μεγάλου μήκους που σκηνοθέτησε ήταν το *The Forest for the Trees* το 2003. Στη συνέχεια, σκηνοθέτησε το 2005 το *[[Όλοι οι άλλοι]]*, που κέρδισε τo Βραβείο της Επιτροπής στο φεστιβάλ του Βερολίνου. 

To 2016 γύρισε το *[[Toni Erdmann]]*, ταινία που κέρδισε το το Βραβείο Lux, το βραβείο καλύτερης ταινίας στα Βραβεία Ευρωπαϊκού Κινηματογράφου και το FIPRESCI στο φεστιβάλ των Καννών και ήταν υποψήφια για το Όσκαρ Καλύτερης Ξενόγλωσσης Ταινίας.

Η Άντε ήταν παραγωγός στις ταινίες *Tabu*, *Arabian Nights* και συμπαραγωγός στο *[[Μία φανταστική γυναίκα]]* του 2017.

## Φιλμογραφία
*2000 Level 9 (μικρού μήκους)
*2001 Vegas (μικρού μήκους)
*2003 The Forest for the Trees
*2009 Όλοι οι άλλοι
*2016 Toni Erdmann

## Παραπομπές


Κατηγορία:Γερμανοί σεναριογράφοι
Κατηγορία:Γερμανοί παραγωγοί ταινιών
Κατηγορία:Γερμανοί σκηνοθέτες κινηματογράφου
Βάση (εραλδική)

Στην εραλδική, η **βάση**, είναι ένα σχέδιο το οποίο τοποθετείται κάτω από την ασπίδα. Είναι συνήθως ένα τοπίο, (όπως ένα βουνό ή βράχια), ένα χρυσό βάθρο ή ακόμα και ένα κομμάτι μάρμαρο στο οποίο πατούν και στηρίζονται οι υποστηρικτές.

## Φόντο
Όταν υπάρχουν υποστηρικτές πρέπει να υπάρχει και μία βάση. Πολλές φορές η βάση είναι διακοσμημένη με άνθη. Η βάση, όπως και οι υποστηρικτές απεικονίζει κάποιο χαρακτηριστικό τοπίο και άνθη της περιοχής του φορέα. Αν η βάση εμπεριέχεται στον θυρεό, τότε αποτελεί αναπόσπαστο μέρος του. Εάν όμως δεν υφίσταται κάποιου είδους βάση στον θυρεό, τότε είναι στην ευχέρεια του καλλιτέχνη αν θα την συμπεριλάβει ή όχι. Στο Εθνόσημο της Αυστραλίας η βάση απεικονίζει συνήθως την *Acacia pycnantha*, το εθνικό λουλούδι. Θα ήταν αποδεκτό να παραλειφθεί το άνθος ή να αντικαταστεθεί με κάτι άλλο, καθώς δεν αποτελεί μέρος του θυρεού.

## Παραδείγματα

Αρχείο:Coat of arms of Malta (1964–1975).svg|Ένα **θαλάσσιο σκηνικό** στο πρώην Εθνόσημο της Μάλτας.
Αρχείο:Coat of Arms of Anne, the Princess Royal.svg|Μία βάση ***mount vert*** στον θυρεό της Πριγκίπισσας Άννας του Ηνωμένου Βασιλείου.
Αρχείο:Middle Coats of arms of Austrian Countries (1915).png|Μία βάση **κλαδιών** το 1915, στο Εθνόσημο της Αυστρουγγαρίας.
Αρχείο:Grand Royal Coat of Arms of France.svg|Μία βάση **συννέφου** στον Θυρεό του Βασιλείου της Γαλλίας.


## Παραπομπές


Κατηγορία:Εραλδική
WorldPride

[μικρογραφία|Διαδηλωτές στο [Pride London|Pride του Λονδίνου, στο οποιο διοργανώθηκε η Παγκόσμια Ημερα Υπερηφανειας (WorldPride) το 2012]]
Το** WorldPride**, με άδεια από το InterPride και διοργανώνεται από ένα από τα μέλη του, είναι μια εκδήλωση που προάγει τις λεσβίες, τους ομοφυλόφιλους, τους αμφιφυλόφιλους και τους διεμφυλικούς (LGBT pride) θέματα σε διεθνές επίπεδο, μέσω παρελάσεις, φεστιβάλ και άλλες πολιτιστικές δραστηριότητες. Η εκδήλωση ιδρύθηκε από τον Paul Στίνσον. Η εναρκτήρια WorldPride πραγματοποιήθηκε στη Ρώμη το 2000. Το δεύτερο WorldPride απονεμήθηκε στην Ιερουσαλήμ το 2006. WorldPride 2012 απονεμήθηκε στο Λονδίνο και συμπίπτει με την 19η Ετήσια Europride. Η επιλογή των WorldPride 2014 επιλέχθηκε στις οκτώβριος 18, 2009, οι δύο υποψήφιοι ήταν Τορόντο και στη Στοκχόλμη, Τορόντο με τη νίκη στο δεύτερο γύρο της ψηφοφορίας. Ο οικοδεσπότης πόλεις έχουν επιλεγεί από InterPride, μια διεθνής ένωση υπερηφάνεια συντονιστών, κατά την ετήσια γενική συνέλευση.

## WorldPride Ρώμη 2000
[μικρογραφία|Εικόνα από το πρώτο WorldPride, που πραγματοποιήθηκε στη [Ρώμη στις 8 ιουλίου του 2000]]
Στο 16ο ετήσιο συνέδριο του InterPride, που πραγματοποιήθηκε τον Οκτώβριο του 1997 στη Νέα Υόρκη, το InterPride ψήφισε για να δημιουργηθει ο τιτλος "WorldPride" και τον απένειμε στην πόλη της Ρώμης, στην Ιταλία κατά τη διάρκεια της 19 Ιουλίου, 2000. Η εκδήλωση ήταν από την ιταλική ομάδα για τα δικαιώματα των γκέι Mario Mieli, μαζί με το InterPride.

## Αναφορές

Κατηγορία:ΛΟΑΤ πολιτισμός
Γεώργιος της Έσσης-Ντάρμστατ

Ο **Γεώργιος**, γερμ. Georg (1669 - 13 Σεπτεμβρίου 1705) από τον Οίκο της Έσσης ήταν στρατάρχης στον Αυστριακό στρατό και διοικητής του κατά τον Πόλεμο της Ισπανικής Διαδοχής. Υπηρέτησε τους Αψβούργους της Αυστρίας, ως αντιβασιλιάς της Καταλωνίας (1698-1701) και κυβερνήτης του Γιβραλτάρ (1704), γνωστός ως Χόρχε δε Δάρμστατ.

## Βιογραφία
Ο Γεώργιος-Λουδοβίκος γεννήθηκε στο Ντάρμστατ και ήταν ο τρίτος γιος του Λουδοβίκου ΣΤ΄ λαντγκράβου της Έσσης-Ντάρμστατ και της Ελισάβετ-Δωροθέας των Βέττιν, κόρης του Ερνέστου Α΄ δούκα της Σαξονίας-Γκότα.

Ο πατέρας του απεβίωσε το 1678, όταν ο Γεώργιος ήταν 9 ετών, έτσι τον ανέθρεψε η μητέρα του. Το 1686 έκανε τη μεγάλη Περιοδεία στη Γαλλία και την Ελβετία. Έπειτα εισήλθε στο στρατό.

### Στρατιωτική σταδιοδρομία
Υπό τον Ευγένιο πρίγκιπα της Σαβοΐας πολέμησε εναντίων των Τούρκων και ήταν στη μάχη του Μόχατς. Έπειτα ακολούθησε τον Γουλιέλμο Γ΄ Νασσάου της Αγγλίας στην εκστρατεία του στην Ιρλανδία. Όταν επέστρεψε μεταστράφηκε στον Καθολικισμό και έγινε αντιστράτηγος του Αυστριακού στρατού το 1692· ήταν 23 ετών.

Στον Εννεαετή Πόλεμο (1688-97) πολέμησε εναντίον της Γαλλίας. Το 1695 ο Γερμανός βασιλιάς τον έστειλε επικεφαλής 2.000 Γερμανών στην άμυνα της Καταλωνίας εναντίον υπέρτερου Γαλλικού στρατού. Αμύνθηκε της Βαρκελώνης το 1697, που την πολιορκούσαν οι στρατάρχες της Γαλλίας δούκας του Βαντόμ από τη στεριά και δούκας ντ' Εστρέ από τη θάλασσα. Έπειτα από 52 ημέρες, η Μαδρίτη διέταξε την παράδοση της πόλης, αντίθετα με τη θέληση του Γεωργίου.

### Μετέπειτα ζωή
Μετά τον Πόλεμο, τιμήθηκε στην Ισπανία και έγινε ιππότης του Τάγματος του Χρυσόμαλλου Δέρατος (1697). Τελικά αποσύρθηκαν οι Γάλλοι και έγινε αντιβασιλιάς της Καταλωνίας ως *Χόρχε δε Δάρμστατ*. Έμαθε μερικά Καταλανικά και ξεκίνησε κάποιες μεταρρυθμίσεις· έγινε δημοφιλής. Έγινε στρατηγός του Ιππικού (1699).

Το 1700 ο Κάρολος Β΄ Αψβούργων της Ισπανίας απεβίωσε και τον διαδέχθηκε ο Γάλλος Φίλιππος Ε΄ Βουρβόνων, που αντικατέστησε τον Γεώργιο με έναν υπέρμαχο των Βουρβόνων αντιβασιλιά στην Καταλωνία. Ο Γεώργιος επέστρεψε στην Αυστρία και ο Λεοπόλδος Α΄ Αψβούργων τον όρισε να προωθήσει τη διαδοχή στην Ισπανία του γιου του Καρόλου Αψβούργων με τη βοήθεια της Βρετανίας και της Πορτογαλίας. Έτσι ξεκίνησε ο Πόλεμος για την Ισπανική διαδοχή και ο Γεώργιος ορίστηκε επικεφαλής των στρατευμάτων. Ακολούθησε τον Άγγλο ναύαρχο το 1704 από τη Λισαβόνα προς συνάντηση του Γαλλικού Ναυτικού, αλλά αν και το πλησίασαν, επέστρεψαν. Κατέλαβαν όμως το Γιβραλτάρ και το υπερασπίστηκαν από επιθέσεις. Το επόμενο έτος εγκατέλειψε το Γιβραλτάρ και επιτέθηκε στη Βαρκελώνη, αλλά στην επίθεση εναντίον της ακρόπολής της απεβίωσε. Τάφηκε στο ναό της Χάριτος των Ιωαννιτών ιπποτών, ενώ η καρδιά του εστάλη στο Ντάρμστατ, όπου υπάρχει στο Στάτκιρχε ως σήμερα. Στη Βαρκελώνη τον ήξεραν ως *πρίνσεπ Ζόργι* και με αυτό το όνομα υπάρχει εκεί οδός: carrer del príncep Jordi.

## Πρόγονοι

## Παραπομπές


## Εξωτερικοί σύνδεσμοι
*Commemoration of the tercentenary of the death of Georg von Hessen-Darmstadt ~ Princep Jordi (Catalan)
*Video about the life of Georg Louis von Hessen-Darmstadt ~ Princep Jordi (Catalan)

Κατηγορία:Οίκος της Έσσης
Πεδίο (εραλδική)

Στην εραλδική, το υπόβαθρο της ασπίδας ονομάζεται ***πεδίο***. Το πεδίο αποτελείται συνήθως από ένα ή και περισσότερα βάμματα. Το πεδίο μπορεί είτε να χωρίζεται είτε να διαιρείται.

Σε σπάνιες σύγχρονες περιπτώσεις, το πεδίο (ή μια υποδιαίρεση του) δεν είναι βάμμα, αλλά εμφανίζεται ως μια σκηνή τοπίου. Το πεδίο θεωρείται από πολλούς εραλδιστές ως μη εραλδικό και *υποβαθμισμένο*, καθώς αντισταθμίζει το εραλδικό ιδεώδες.

## Παραπομπές


Κατηγορία:Εραλδική
Φίλιππος της Έσσης-Ντάρμστατ

Ο **Φίλιππος**, γερμ. Philip (20 Ιουλίου 1671 - 11 Αυγούστου 1736) από τον Οίκο της Έσσης ήταν στρατάρχης της Αυστρίας και κυβερνήτης της Μάντουας. 

## Βιογραφία
Γεννήθηκε στο Ντάρμστατ και ήταν ο τέταρτος γιος του Λουδοβίκου ΣΤ΄ λαντγκράβου της Έσσης-Ντάρμστατ και της Ελισάβετ-Δωροθέας των Βέττιν, κόρης του Ερνέστου Β΄ δούκα της Σαξονίας-Γκότα & Άλτενμπουργκ.

Πολέμησε για τους Αψβούργους στον Πόλεμο της Ισπανικής Διαδοχής και έγινε στρατάρχης (1708) και γενικός Διοικητής των στρατευμάτων στη νεοκατακτηθείσα Νάπολη. Μετά τον Πόλεμο (1714), με τη μεσολάβηση του Ευγενίου πρίγκιπα της Σαβοΐας, έγινε κυβερνήτης της Μάντουας. Έθεσε τον Αντόνιο Βιβάλντι διευθυντή μουσικής του παρεκκλησίου της Αυλής του· προς τιμήν του ο Βιβάλντι έγραψε την όπερα *Τίτο Μάνλιο*.

## Οικογένεια
Νυμφεύτηκε το 1693 τη Μαρία-Τερέζα, κόρη του Φερδινάνδου-Φραγκίσκου-Ιωσήφ δούκα του Κρόυ και είχε τέκνα:
*  Ιωσήφ 1699-1768, επίσκοπος του Άουγκσμπουργκ.
* Θεοδώρα 1706-1784, παντρεύτηκε τον Αντώνιο-Φερδινάνδο Γκοντζάγκα δούκα της Γκουαστάλα.
* Λεοπόλδος 1708-1764, στρατάρχης της Αυστρίας, νυμφεύτηκε την Ενριτσέτα των Έστε, κόρη του Ρινάλντο δούκα της Μόντενα & Ρέτζιο.

## Πρόγονοι

## Αναφορές στη Λογοτεχνία
* Andreas Räss: Die Convertiten seit der Reformation S. 467 ff.
* Alfred Arneth: Prinz Eugen von Savoyen, Wien, 1864

## Αναφορές σε Πηγές


Κατηγορία:Οίκος της Έσσης
Σινεγκόριε

Το **Σινεγκόριε **(ρωσικά: Синего́рье, μετάφραση: περιοχή των μπλε βουνών) είναι μια αστική περιοχή (οικισμός αστικού τύπου) στην Επαρχία Γιαγκοντνίνσκι στην Περιφέρεια Μαγκαντάν στη Ρωσία. Βρίσκεται στον ποταμό Κολιμά, 8 χιλιόμετρα από τον Υδροηλεκτρικό Σταθμό Κολιμά. Ο πληθυσμός ήταν 2.821 άτομα το 2010, μειωμένος από τα 4.071 άτομα στην απογραφή του 2002 και τα 11.645 άτομα στην απογραφή του 1989. 

## Γεωγραφία
Το Σινεγκόριε βρίσκεται περίπου 280 χιλιόμετρα βορειοδυτικά της περιφερειακής πρωτεύουσας Μαγκαντάν, στην αριστερή όχθη του ποταμού Κολιμά κοντά στη συμβολή του με τον Μπαχάπτσα. Ο οικισμός βρίσκεται στην Επαρχία Γιαγκοντνίσκι, περίπου 70 χιλιόμετρα νοτιοανατολικά από το διοικητικό κέντρο Γιαγκόντνογιε. 

## Ιστορία
Η μικρότερη πόλη στην περιοχή του Κολιμά, το Σινεγκόριε, χτίστηκε κατά την περίοδο 1971-1981 για να στεγάσει τους εργαζομένους για την κατασκευή του κοντινού φράγματος και του υδροηλεκτρικού σταθμού στον ποταμό Κολιμά. Το Σινεγκόριε έλαβε το καθεστώς του οικισμού αστικού τύπου το 1972. Ο οικισμός σχεδιάστηκε για να στεγάσει έως και 10.000 κατοίκους, ωστόσο μετά την ενδεχόμενη ολοκλήρωση του φράγματος και την κατασκευή εγκαταστάσεων παραγωγής ενέργειας του εργοστασίου, η πλειοψηφία των κατοίκων της πόλης μετακόμισε, αφήνοντας περίπου τα δύο τρίτα των κτιρίων της πόλης εγκατελειμένα στην παρούσα ημέρα.

Ο εναπομείναν πληθυσμός αποτελείται κυρίως από τους εργαζομένους του εργοστασίου και τις οικογένειές τους.

## Υποδομή
Το Σινεγκόριε είναι συνδεδεμένο με τον έξω κόσμο μέσω του δρόμου προς το Ντέμπιν, το οποίο συνδέεται με τον αυτοκινητόδρομο Κολιμά προς τη Μαγκαντάν. Το Αεροδρόμιο του Σινεγκόριε προηγουμένως βρισκόταν περίπου 20 χιλιόμετρα βορειοανατολικά του οικισμού, που λειτουργεί μεταξύ των ετών 1978 και 2000.

## Σπορ
Υπάρχει μια καλά εξοπλισμένη διαδρομή σλάλομ στην κοντινή πλαγιά του βουνού.

## Παραπομπές


## Εξωτερικοί σύνδεσμοι

* Φωτογραφίες του Σινεγκόριεστην ιστοσελίδα της Ιλάνα Ιλιουσένκο (Ρωσικά)
* Το Σινεγκόριε στην ιστοσελίδα του Α. Ο. Κογκοντόβσκι (Ρωσικά)
* Το Σινεγκόριε στην ιστοσελίδα του Μάξιμ Χόρεφ (Ρωσικά)
* Πληροφορίες του Μετεωρολογικού Σταθμού (Μποχάπτσα)

Κατηγορία:Πόλεις του Όμπλαστ του Μαγκαντάν
Φρειδερίκος της Έσσης-Ντάρμστατ (1677-1708)

Ο **Φρειδερίκος**, γερμ. Friedrich (18 Σεπτεμβρίου 1677 - 18 Οκτωβρίου 1708) από τον Οίκο της Έσσης ήταν στρατηγός του Ρωσικού στρατού.

## Βιογραφία
Γεννήθηκε στο Ντάρμστατ και ήταν ο έκτος γιος του Λουδοβίκου ΣΤ΄ λαντγκράβου της Έσσης-Ντάρμστατ και της Ελισάβετ-Δωροθέας των Βέττιν, κόρης του Ερνέστου Α΄ δούκα της Σαξονίας-Γκότα.

Μεταστράφηκε στον Καθολικισμό και εισήλθε στο στρατό της Αυστρίας, όπως και οι τρεις αμέσως μεγαλύτεροι αδελφοί του Γεώργιος, Φίλιππος και Ερρίκος, το 1697 στη Ρώμη, παρά τις διαμαρτυρίες της μητέρας του, που ήταν φανατική Προτεστάντης.

Αργότερα ακολούθησε τον στρατό του Πέτρου Α΄ αυτοκράτορα της Ρωσίας και διορίστηκε αντιστράτηγος του Ιππικού. Συμμετείχε μαζί με τον Πέτρο στη μάχη της Λέσναγια εναντίον των Σουηδών, όπου σε μία ανταλλαγή πυροβολισμών με μουσκέτα, τραυματίστηκε βαριά. Μεταφέρθηκε στο Σαβουσύ για να αναρρώσει, αλλά τέσσερις ημέρες μετά απεβίωσε εκεί το 1708. Είχε συμβάλλει αποφασιστικά στη νίκη και ο Πέτρος Α΄ επέτρεψε την οικοδόμηση ενός Καθολικού ναού κατά την ταφή του.

## Πρόγονοι

## Αναφορές στη Λογοτεχνία
* Andreas Räss: Die Convertiten seit der Reformation pp. 468
* Carl Friedrich Günther. Anekdoten, Charakterschilderungen und Denkwürdigkeiten aus der Hessischen ... pp. 154

## Παραπομπές


Κατηγορία:Οίκος της Έσσης
Λουδοβίκος Ζ΄ της Έσσης-Ντάρμστατ

Ο **Λουδοβίκος Ζ΄**, γερμ. Ludwig VII (22 Ιουνίου 1658 - 31 Αυγούστου 1678) από τον Οίκο της Έσσης ήταν λάντγκραβος της Έσσης-Ντάρμστατ (1678).

## Βιογραφία
Ήταν ο πρωτότοκος γιος του Λουδοβίκου ΣΤ΄ λαντγκράβου της Έσσης-Ντάρμστατ και της Μαρίας-Ελισάβετ των Όλντενμπουρκ, κόρης του Φρειδερίκου Γ΄ δούκα του Χόλσταϊν-Γκόττορπ.

Ο πατέρας του απεβίωσε στις 24 Απριλίου 1678 και τον διαδέχθηκε ως λάντγκραβος της Έσσης-Ντάρμστατ. Ο Λουδοβίκος Ζ΄ ασθένησε από μόλυνση και απεβίωσε στις 31 Αυγούστου 1678, δηλ. 4 μήνες και 7 ημέρες μετά. Τον διαδέχθηκε ο δευτερότοκος αδελφός του Ερνέστος-Λουδοβίκος.

## Πρόγονοι

## Παραπομπές


Κατηγορία:Οίκος της Έσσης
Εξοχότατος

[μικρογραφία|''Οι Εξοχότατοι Άρχοντες Δικαστές της Αγγλίας'' του [Ρόμπερτ Γουάιτ]]

Η **Εξοχότητα**  είναι τιμητικός τίτλος που δίνεται σε ορισμένους υψηλόβαθμους αξιωματούχος ενός κυρίαρχου κράτους, σε αξιωματούχους ενός διεθνούς οργανισμού, ή και σε μέλη της αριστοκρατίας. Όταν δοθεί ο τίτλος «Εξοχότητα», ο κάτοχος συνήθως διατηρεί το δικαίωμα να τον χρησιμοποιεί καθ' όλη τη διάρκεια της ζωής του, αν και σε ορισμένες περιπτώσεις ο τίτλος είναι συνδεδεμένος με ένα συγκεκριμένο πόστο, και χρησιμοποιείται μόνο κατά την εργασία σε αυτό.

Γενικά, όσοι προσφωνούνται ως *Εξοχότατοι* είναι αρχηγοί κρατών, αρχηγοί κυβερνήσεων (πρωθυπουργοί), πρέσβεις, ορισμένοι κληρικοί, βασιλείς και όσοι άλλοι κατέχουν ισοδύναμο βαθμό (π.χ. επικεφαλής των διεθνών οργανισμών, όπως οι ύπατοι αρμοστοί στην Κοινοπολιτεία των Εθνών).

Μερικές φορές παρερμηνεύεται ως τίτλος πόστου, αλλά στην πραγματικότητα είναι ένας τιμητικός τίτλος που προηγείται διαφόρων άλλων τίτλων τόσο στην ομιλία όσο και στη γραφή. Σε επίσημη αναφορά, παίρνει τη μορφή *Η Αυτού Εξοχότης *και *Η Αυτής Εξοχότης *(ή *Εξοχότητα* στη ν.ε.) ή *Εξοχότατε *και *Εξοχότατη.*

## Κυβέρνηση
### Οι αρχηγοί κρατών και κυβερνήσεων
Οι διοικητές των αποικιών της Βρετανικής Αυτοκρατορίας είχαν το δικαίωμα να προσφωνούνται ως *Εξοχότατοι* και αυτό παραμένει στα συμβούλια των διοικητών στα Βρετανικά Υπερπόντια Εδάφη.

### Διεθνές δικαστικό σώμα
Οι δικαστές του Διεθνούς Δικαστηρίου Δικαιοσύνηςπροσφωνούνται ως *Εξοχότατοι*.

## Εκκλησιαστική χρήση
Με διάταγμα της Ιεράς Συνόδου του Τελετουργικό της 31ης Δεκεμβρίου 1930 η Αγία Έδρα χορηγεί σε επισκόπους της ρωμαιοκαθολικής Εκκλησίας τον τίτλο *Η Αυτού Αιδεσιμότατη Εξοχότης* (λατινικά, *Excellentia Reverendissima*). 

## Παραπομπές


Κατηγορία:Τίτλοι
Κάρολος Γουλιέλμος της Έσσης-Ντάρμστατ

Ο **Κάρολος-Γουλιέλμος**. γερμ. Karl-Wilhelm (17 Ιουνίου 1693 - 17 Μαΐου 1707) από τον Οίκο της Έσσης ήταν πρίγκιπας της Έσσης-Ντάρμστατ.

## Βιογραφία
Ήταν ο δευτερότοκος γιος του Ερνέστου-Λουδοβίκου λαντγκράβου της Έσσης-Ντάρμστατ και της Δωροθέας-Καρλόττας, κόρης του Αλβέρτου Β΄ μαργράβου του Μαγδενμβούργου-Άνσμπαχ.

Όταν ήταν 4 ετών, ο πατέρας του τον διόρισε συνταγματάρχη του νεοϊδρυθέντος συντάγματος *Κύκλος* της Έσσης-Ντάρμστατ. Δύο έτη μετά. καθώς προέλαυναν τα Γαλλικά στρατεύματα, οι γονείς του μετακινήθηκαν στο Γκήσσεν, όπου συνέχισε την εκπαίδευσή του στον ευσεβιστή θεολόγο Γιόχαν Κόνραντ Ντίππελ, αλχημιστή και φυσικό.

Απεβίωσε το 1707 σε ηλικία 13 ετών κατά τον Πόλεμο της Ισπανικής Διαδοχής. Στο σύνταγμα τον διαδέχθηκε ο μικρότερος αδελφός του Φραγκίσκος-Ερνέστος.

## Πρόγονοι

## Αναφορές σε Πηγές
* August Justus Alexander Keim (1845–1926): Geschichte des Infanterie-Leibregiments Grossherzogin (3. Grossherzogl. hessisches) Nr. 117 und seiner Stämme 1677-1902, Berlin, A. Bath, 1903
* M1 Gold Stephan Schmidt: Johann Konrad Dippel (1673-1734), p. 147 ff.

Κατηγορία:Οίκος της Έσσης
Κατηγορία:Παιδιά στρατιώτες
Φραγκίσκος Ερνέστος της Έσσης-Ντάρμστατ

Ο **Φραγκίσκος-Ερνέστος**, γερμ. Francis-Ernst (25 Ιανουαρίου 1695 - 8 Ιανουαρίου 1716) από τον Οίκο της Έσσης ήταν ευγενής Γερμανός.

## Βιογραφία
Γεννήθηκε στο Γκήσσεν και ήταν ο τρίτος γιος του Ερνέστου-Λουδοβίκου πρίγκιπα της Έσσης-Ντάρμστατ και της Δωροθέας-Καρλόττας, κόρης του Αλβέρτου Β΄ μαργράβου του Βρανδεμβούργου-Άνσμαπχ.

Το 1707 κατά τη διάρκεια του Πολέμου για την Ισπανική Διαδοχή, απεβίωσε ο 14ετής αδελφός του Κάρολος-Γουλιέλμος, διοικητής του συντάγματος *Κύκλος* της Έσσης-Ντάρμστατ και τον διαδέχθηκε.

Ο Φραγκίσκος-Ερνέστος απεβίωσε το 1716 στο Ντάρμστατ σε ηλικία 21 ετών.

## Πρόγονοι

## Παραπομπές


Κατηγορία:Οίκος της Έσσης
Γιώργος Σαρρής

Ο **Γιώργος Σαρρής** (πραγματικό ονοματεπώνυμο: **Γεώργιος Ρουπάκας**) (Θήβα, 22 Σεπτεμβρίου 1948 - Νέα Σμύρνη, 12 Οκτωβρίου 2017) ήταν Έλληνας λαϊκός τραγουδιστής.

## Βιογραφία
Γεννήθηκε στη Θήβα το 1948 και ήταν ο κατά 2 χρόνια μεγαλύτερος αδερφός της Χαρούλας Αλεξίου. Όταν ήταν πολύ μικρός η οικογένειά του εγκαταστάθηκε στην Αθήνα. Στο τραγούδι πρωτοεμφανίστηκε το 1973 όμως το τραγούδι το οποίο τον έκανε γνωστό, ήταν οι περίφημες «Νταλίκες» σε μουσική Χρήστου Νικολόπουλου και στίχους Μανώλη Ρασούλη το 1982. Ο συνθέτης Δήμος Μούτσης το 1976 χρέωσε σε αυτόν -ύστερα από παρότρυνση της αδερφής του Χαρούλας Αλεξίου- τη μουσική τριών τραγουδιών τα οποία ερμήνευσε η πρώτη και συμπεριλήφθηκαν στο δεύτερο μεγάλο προσωπικό δίσκο της με τίτλο «Χάρις Αλεξίου 2», ο οποίος κυκλοφόρησε εκείνο το έτος. Αυτό έγινε επειδή ο Μούτσης είχε αποκλειστικό συμβόλαιο με την εταιρεία Collumbia και δεν μπορούσαν να βάλουν το ονοματεπώνυμό του. Απεβίωσε στις 12 Οκτωβρίου 2017 στη Νέα Σμύρνη σε ηλικία 69 ετών.

## Παραπομπές


Κατηγορία:Έλληνες τραγουδιστές
Ιωσήφ της Έσσης-Ντάρμστατ

Ο **Ιωσήφ**, γερμ. Joseph (1699 - 1768) από τον Οίκο της Έσσης ήταν πρίγκιπας-επίσκοπος του Άουγκσμπουργκ (1740-1768).

## Βιογραφία
Ο Ιωσήφ-Ιγνάτιος-Φίλιππος γεννήθηκε στις Βρυξέλλες και ήταν ο πρωτότοκος γιος του Φιλίππου στρατάρχη της Αυστρίας και της Μαρίας-Τερέζας των Κρόυ, κόρης του Φερδινάνδου-Φραγκίσκου-Ιωσήφ δούκα του Χαβρέ.

Ανατράφηκε στη Μάντουα για όσο διάστημα ο πατέρας του ήταν κυβερνήτης της πόλης. Χειροτονήθηκε ιερέας στο Άουγκσμπουργκ το 1729 και το 1740 ο Σύλλογος του καθεδρικού εκεί τον εξέλεξε πρίγκιπα-επίσκοπο του Άουγκσμπουργκ. Το επόμενο έτος ο πάπας Βενέδικτος ΙΔ΄ επικύρωσε τον διορισμό του και τον επόμενο μήνα χειροτονήθηκε ως επίσκοπος από τον βοηθό επίσκοπο της πόλης.

Το 1764 ο Σύλλογος του καθεδρικού της πόλης εξέλεξε τον Κλήμη-Βεντσέσλαο των Βέττιν-Σαξονίας ως βοηθό (διάδοχο) επίσκοπο. Την εκλογή επιβεβαίωσε ο πάπας Κλήμης ΙΓ΄ με τον όρο ότι όταν γίνει επίσκοπος, θα παραιτηθεί από τις επισκοπές Φράιζινκ και Ρέγκενσμπουργκ που κατείχε.

Το 1768 ο Ιγνάτιος απεβίωσε στο Πλομπιέρ-λε-Μπαιν και τον διαδέχθηκε ο Κλήμης-Βεντσέσλαος.

## Πρόγονοι

## Αναφορές σε Πηγές


Κατηγορία:Οίκος της Έσσης
Γεώργιος Γουλιέλμος της Έσσης-Ντάρμστατ

Ο **Γεώργιος Γουλιέλμος** (γερμ. *Georg Wilhelm*, 11 Ιουλίου 1722 - 21 Ιουνίου 1782) του Οίκου της Έσσης ήταν πρίγκιπας της Έσσης-Ντάρμστατ, στρατιωτικός σύμβουλος του πατέρα του και εκπρόσωπος του αδελφού του.

## Βιογραφία
Ήταν το δεύτερο παιδί και ο δευτερότοκος γιος του Λουδοβίκου Η΄ της Έσσης-Ντάρμστατ και της Καρλόττας, κόρης του Ιωάννη Ράινχαρτ Γ΄ του Χάναου-Λίχτενμπεργκ.

Από το 1738 διοικούσε το σύνταγμα στρατού της περιοχής του. Τη δεκαετία του 1740 διοίκησε ένα πρωσικό σύνταγμα. Έφθασε το βαθμό του στρατηγού του ιππικού. Ήταν ο επίσημος στρατιωτικός σύμβουλος του πατέρα του. Νυμφεύτηκε τη Μαρία Λουίζα Αλβερτίνα του Λάινινγκεν-Ντάγκσμπουργκ-Φάλκενμπουργκ και απέκτησε από το γάμο του πέντε πόλεις με τις γύρω περιοχές τους. Το 1765 έλαβε το Παλαιό Ανάκτορο του Ντάρμστατ και τους γύρω ευχάριστους κήπους ως δώρο του πατέρα του, ο οποίος τον ευνοούσε περισσότερο από τον άλλο του γιο. Ο Γεώργιος επέκτεινε το ανάκτορο κτίζοντας τον Λευκό Πύργο. 

Το 1768 το Λουδοβίκο Η΄ τον διαδέχθηκε ο πρωτότοκος γιος του, Λουδοβίκος Θ΄, ο οποίος επέκτεινε την πόλη Πίρμαζενς σε φρούριο της παραμεθορίου. Ο Γεώργιος Γουλιέλμος αντιτάχθηκε σε αυτό. Αντιπροσώπευε τον αδελφό του στο Ντάρμστατ, μια και ο Λουδοβίκος Θ΄ έμενε πιο πολύ στο Πίρμαζενς. 

Απεβίωσε το 1782 σε ηλικία 60 ετών στο Ντάρμστατ και ενταφιάστηκε στην Ευαγγελική Εκκλησία της πόλης.

## Οικογένεια
Νυμφεύτηκε το 1748 τη Μαρία Λουίζα Αλβερτίνα, κόρη του Χριστιανού Καρόλου Ράινχαρντ του Λάινινγκεν-Ντάγκσμπουργκ-Φάλκενμπουργκ, και είχε εννέα τέκνα:
* Λουδοβίκος Γεώργιος Κάρολος (1749 - 1823).
* Γεώργιος Φρειδερίκος (1750).
* Φρειδερίκη (1752 - 1782), παντρεύτηκε τον Κάρολο Β΄ του Μεκλεμβούργου-Στρέλιτς.
* Γεώργιος Κάρολος (1754 - 1830).
* Καρλόττα (1755 - 1785), παντρεύτηκε τον Κάρολο Β΄ του Μεκλεμβούργου-Στρέλιτς, χήρο σύζυγο της αδελφής της.
* Κάρολος Γουλιέλμος Γεώργιος (1757 - 1797).
* *Φρειδερίκος* Γεώργιος Αύγουστος (1759 - 1808), νυμφεύτηκε μοργανατικά την Καρολίνε Λουίζε Ζάλομε Ζάιτς, Βαρόνη φον Φρήντριχ.
* Λουίζα (1761 - 1829), παντρεύτηκε το Λουδοβίκο Α΄ της Έσσης-Ντάρμστατ.
* Αυγούστα Βιλελμίνη (1765 - 1796), παντρεύτηκε το Μαξιμιλιανό Α΄ Ιωσήφ της Βαυαρίας.

## Πρόγονοι

## Αναφορές σε Πηγές
* Johann Friedrich Schannat: *Eiflia Illustrata...* S. 515
* Philipp Alexander Ferdinand Walther: *Darmstadt wie es war und wie es geworden* S. 187

## Αναφορές


Κατηγορία:Οίκος της Έσσης
Μπρέντον Χάρτλεϊ

Ο **Μπρέντον Χάρτλεϊ** (γενν. στο Βόρειο Πάλμερστον της Νέας Ζηλανδίας στις 10 Νοεμβρίου 1989) είναι Νεοζηλανδός οδηγός αγώνων. 

Στη Φόρμουλα 1 ήταν δοκιμαστής και αναπληρωματικός οδηγός στη Mercedes Grand Prix το 2013, χωρίς όμως να τρέξει σε κάποιο Γκραν Πρι επειδή δε χρειάστηκε. Τη φετινή χρονιά (2017) ο Αγωνιστικός Διευθυντής της Τόρο Ρόσο Φραντς Τοστ αποφάσισε να τον τοποθετήσει στο μονοθέσιο της ομάδας ως αντικαταστάτη του Γάλλου Πιερ Γκασλί μόνο για το Γκραν Πρι των ΗΠΑ επειδή ο προαναφερόμενος θα έχει υποχρεώσεις στη Super Formula, όπου διεκδικεί τον Παγκόσμιο Τϊτλο.

## Παραπομπές


## Εξωτερικοί σύνδεσμοι
* 

Κατηγορία:Νεοζηλανδοί οδηγοί Φόρμουλα 1
Τζόντι Σέκτερ

Ο **Τζόντι Σέκτερ** (γεν. στο Ιστ Λόντον της Νότιας Αφρικής στις 29 Ιανουαρίου του 1950) είναι Νοτιοαφριακανός παλαίμαχος οδηγός αγώνων. Στη Φόρμουλα 1 αγωνίστηκε από το 1972 μέχρι το 1980. Συνολικά έλαβε μέρος σε 113 Γκραν Πρι με 1ο το Γκραν Πρι των ΗΠΑ του 1972 και τελευταίο το ίδιο Γκραν Πρι του 1980. Την 1η νίκη την πέτυχε στο Σουηδικό Γκραν Πρι του 1974 και την τελευταία στο Ιταλικό Γκραν Πρι του 1979. Επίσης τη χρονιά εκείνη κέρδισε το Παγκόσμιο Πρωτάθλημα Οδηγών. Οι ομάδες για λογιαριασμό των οποίων έτρεξε ο Σέκτερ ήταν οι ακόλουθες:

* Μακλάρεν,
* Tyrel
* Wolf και
* Φερράρι.

Επίσης έφερε τα ακόλουθα αποτελέσματα:
* πέτυχε 10 νίκες,
* 33 φορές ανέβηκε στο Βάθρο των Νικητών,
* 1 Παγκόσμιο Πρωτάθλημα Οδηγών,
* εκκίνησε 3 φορές απ' την Pole Position,
* σκόραρε συνολικά 255 βαθμούς και
* σημείωσε συνολικά 5 ταχύτερους γύρους.

## Παραπομπές


## Εξωτερικοί σύνδεσμοι
* 

Σέκτερ Τζόντι
Σέκτερ Τζόντι
Γεώργιος Κάρολος της Έσσης-Ντάρμστατ

Ο **Γεώργιος-Κάρολος**, γερμ. Georg-Karl (14 Ιουνίου 1754 - 28 Ιανουαρίου 1830) από τον Οίκο της Έσσης ήταν πρίγκιπας της Έσσης-Ντάρμστατ.

## Βιογραφία
Ήταν ο δευτερότοκος γιος του Γεωργίου-Γουλιέλμου πρίγκιπα της Έσσης-Ντάρμστατ και της Μαρίας-Λουίζας-Αλμπερτίνας, κόρης του Χριστιανού-Καρόλου-Ράινχαρτ κόμη του Λάινινγκεν-Ντάγκσμπουργκ-Φάλκενμπουργκ.

Ο πατέρας του ήταν διοικητής συντάγματος στον Πρωσικό στρατό. Μεγαλύτερος αδελφός του ήταν ο Λουδοβίκος-Γεώργιος-Κάρολος στρατάρχη του Κύκλου του Άνω Ρήνου.

Απεβίωσε το 1830 στο Σύττρισμπερκ (νυν Σλοβακία) σε ηλικία 76 ετών.

## Πρόγονοι

## Παραπομπές


## Εξωτερικοί σύνδεσμοι
* http://d-nb.info/gnd/117729671
* https://web.archive.org/web/20160905035701/https://viaf.org/viaf/45087615/
* https://tools.wmflabs.org/persondata/p/Georg_Karl_von_Hessen-Darmstadt

Κατηγορία:Οίκος της Έσσης
Υποδοχέας της ακετυλοχολίνης

[μικρογραφία|[Ακετυλοχολίνη]]
Ένα **υποδοχέας ακετυλοχολίνης** (συντομογραφία **AChR**) είναι μια διαμεμβρανική πρωτεΐνη που αποκρίνεται στη δέσμευση της ακετυλοχολίνης, ενός νευροδιαβιβαστή.
μικρογραφία|Η δομή του νικοτινικού υποδοχέα της ακετυλοχολίνης

## Ταξινόμηση
Όπως και άλλοι διαμεμβρανικοί υποδοχείς, οι υποδοχείς της ακετυλοχολίνης κατατάσσονται σύμφωνα με τη "φαρμακολογία" τους, ή σύμφωνα με τη σχετική συγγένεια και ευαισθησία τους σε διαφορετικά μόρια. Αν και όλοι οι υποδοχείς της ακετυλχολίνης, εξ ορισμού, αποκρίνονται στην ακετυλοχολίνη, έχουν τη δυνατότητα να αντιδρούν και με άλλα μόρια.
* Οι νικοτινικοί υποδοχείς της ακετυλοχολίνης (*nAChR*, επίσης γνωστοί ως οι ιοντοτροπικοί υποδοχείς της ακετυλοχολίνης) είναι ιδιαίτερα ευαίσθητοι στη νικοτίνη. Ο νικοτινικός υποδοχέας της ACh είναι ένα δίαυλος ιόντων Na+, K+ και Ca2+.
* Οι μουσκαρινικοί υποδοχείς της ακετυλοχολίνης (*mAChR*, επίσης γνωστοί ως οι μεταβοτροπικοί υποδοχείς της ακετυλοχολίνης) είναι ιδιαίτερα ευαίσθητοι στη μουσκαρίνη.

Κατηγορία:Γενετική του ανθρώπου
Κατηγορία:Μεμβρανικές πρωτεΐνες
Δυϊσμός σώματος-νου

[μικρογραφία|247x247εσ|Η απεικόνιση του δυϊσμού από τον [Ρενέ Ντεκάρτ. Ερεθίσματα μεταφέρονται από τα αισθητήρια όργανα προς την επίφυση του εγκεφάλου και από εκεί στο άυλο πνεύμα.]]
Ο **δυϊσμός σώματος-νου**, ή **δυαδικότητα σώματος-νου**, είναι μια θεώρηση στη φιλοσοφία του νου με βάση την οποία τα νοητικά φαινόμενα είναι, από κάποιες απόψεις, μη φυσικά, ή ότι ο νους και το σώμα είναι διακριτέα και διαχωριστέα. Περιλαμβάνει μια σειρά από απόψεις σχετικά με τη σχέση μεταξύ νου και ύλης, και μεταξύ υποκειμένου και αντικειμένου, και βρίσκεται σε αντίθεση με άλλες θέσεις όπως ο φυσικαλισμός.

## Αναφορές

Κατηγορία:Οντολογία
Κατηγορία:Θεωρία του νου
Χριστιανός της Έσσης-Ντάρμστατ

Ο **Χριστιανός**, γερμ. Christian (25 Νοεμβρίου 1763 - 17 Απριλίου 1830) από τον Οίκο της Έσσης ήταν στρατηγός και παθιασμένος μασόνος, που ανήλθε στο βαθμό του μεγάλου Διδασκάλου.

## Βιογραφία
Γεννήθηκε στο Μπόουξβιλλερ και ήταν ο δευτερότοκος γιος του Λουδοβίκου Θ΄ λαντγκράβου της Έσσης-Ντάρμστατ και της Καρολίνας των Βίττελσμπαχ, κόρης του Χριστιανού Γ΄ κόμη του Παλατινάτου-Τσβάιμπρυκεν. Μεγαλύτερος αδελφός του ήταν ο Λουδοβίκος Α΄.

Σπούδασε στο Στρασβούργο και επέλεξε στρατιωτική σταδιοδρομία στην υηρεσία της Ολλανδικής Δημοκρατίας. Ως αντιστράτηγος πολέμησε με τον Γουλιέλμο Ε΄ πρίγκιπα της Οράγγης εναντίον των Γάλλων το 1793-94 και πληγώθηκε άσχημα κατά την πολιορκία του Μένεν το 1974. Όταν οι Ολλανδοί ηττήθηκαν το 1795, εξορίστηκε στην Αγγλία. Έπειτα συνέχισε τον πόλεμο εναντίον των Γάλλων από τον Αυστριακό στρατό.

Από το 1799 ζούσε στο Ντάρμστατ και όταν απεβίωσε το 1830, σε ηλικία 67 ετών, τάφηκε στο Άλτεν Φρήντχοφ εκεί.

## Πρόγονοι

## Παραπομπές


## Εξωτερικοί σύνδεσμοι
*https://web.archive.org/web/20110717140844/http://www.knerger.de/Die_Personen/regenten/regenten_2/regenten_3/hauptteil_regenten_3.html

Κατηγορία:Οίκος της Έσσης
Νότια και Ανατολική Σερβία

Η **Νότια και Ανατολική Σερβία** (σερβικά: Јужна и источна Србија, *Južna i istočna Srbija*) είναι μία από τις πέντε στατιστικές περιοχές της Σερβίας. Είναι, επίσης, στο επίπεδο 2 της στατιστικής περιοχής σύμφωνα με την Ευρωπαϊκή Ονοματολογία των Εδαφικών Στατιστικών Μονάδων (NUTS). Ιδρύθηκε το 2010. Η περιοχή έχει πληθυσμό 1.563.916 κατοίκων σύμφωνα με την απογραφή του 2011.

## Σχηματισμό
Τον Ιούλιο του 2009, το κοινοβούλιο της Σερβίας ενέκρινε νόμο ο οποίος χώριζε τη Σερβία σε 7 στατιστικές περιοχές. Αρχικά, αποφασίστηκε ότι στο έδαφος της σημερινής στατιστικής περιοχής της Νότιας και Ανατολικής Σερβίας θα υπάρχουν δύο στατιστικές περιφέρειες - η Ανατολική Περιοχή (σερβικά: Istočni region / Источни регион) και η Νότια Περιοχή (σερβικά: Južni region / Јужни регион). Ωστόσο, τον Μάιο του 2010 ο νόμος άλλαξε και η Νότια και Ανατολική περιοχή συγχωνεύτηκαν σε μια ενιαία στατιστική περιοχή που ονομάστηκε Νότια και Ανατολική Σερβία.

## Επαρχίες
Η στατιστική περιοχή της Νότιας και Ανατολικής Σερβίας αποτελείται από 9 διοικητικές επαρχίες:

## Πόλεις και κωμοπόλεις
Οι μεγαλύτερες πόλεις και κωμοπόλεις της περιοχής είναι οι εξής:

## Παραπομπές


## Εξωτερικοί σύνδεσμοι
* Usvojene izmene i dopune Zakona o regionalnom-razvoju (στα σερβικά)


Κατηγορία:Στατιστικές περιοχές της Σερβίας
Φυσικαλισμός

Στη φιλοσοφία, ο **φυσικαλισμός** (φύση + -ισμός) είναι η οντολογική θέση ότι "τα πάντα είναι φυσικά", ότι δεν υπάρχει "τίποτα πέρα και πάνω από" το φυσικό, ή ότι όλα επέρχονται του φυσικού. Ο φυσικαλισμός είναι μια μορφή οντολογικού μονισμού—μια θεώρηση της πραγματικότητας που βασίζεται στην ύπαρξη "μίας ουσίας", σε αντίθεση με το δυϊσμό ή το πλουραλισμό. Τόσο ο ορισμός του "φυσικού" όσο και η έννοια του φυσικαλισμού έχουν συζητηθεί.

Ο φυσικαλισμός είναι στενά συνδεδεμένος με τον υλισμό. Ο φυσικαλισμός αναπτύχθηκε από τον υλισμό με την επιτυχία των φυσικών επιστημών στην εξήγηση παρατηρηθέντων φαινομένων. Οι όροι συχνά χρησιμοποιούνται ως ταυτόσημοι, αν και μερικές φορές διακρίτοι, για παράδειγμα, δεδομένου ότι η φυσική περιγράφει φαινόμενα επιπλέον της ύλης (συμπεριλαμβανομένης της ενέργειας και των φυσικών νόμων). Κοινά επιχειρήματα κατά του φυσικαλισμού περιλαμβάνουν τόσο το επιχείρημα του φιλοσοφικού ζόμπι  και το επιχείρημα των πολλαπλών παρατηρητών.
## Παραπομπές

Κατηγορία:Μονισμός
Κατηγορία:Οντολογία